Beverley Naidoo

Beverley Naidoo (født 21. mai 1943 i Johannesburg) er en sørafrikansk-britisk barnebokforfatter, best kjent for sine bøker om politisk motstandskamp i flere stater i Afrika, blant annet The Other Side of Truth som hun mottok Carnegie Medal in Literature for i carnegiegreenaway.org.uk The Other Side of Truth .

Hun vokste opp i et hvitt miljø i Sør-Afrika med foreldre som hadde britisk og russisk-jødisk bakgrunn.«Beverley Naidoo’s formative reading experiences»  hos Little hands@ bookslive.co.za Som student engasjerte hun seg i anti-apartheidbevegelsen tidlig på 1960-tallet, og ble arrestert. Hun flyttet til England i 1965, og giftet seg der med en annen eksilsørafrikaner. Hun utdannet seg til lærer ved Universitetet i York.

Hun debuterte som forfatter i 1985 med Journey to Jo'burg. Boka forteller om Naledi (13) og lillebroren Tiro som reiser 300 km til Johannesburg for å finne moren som er tjener hos en hvit familie. Barna skal fortelle moren at den yngste broren er syk. Boka vant The Other Award og ble forbudt i Sør-Afrika. I oppfølgeren Chain of fire (1989) blir familiens landsby rasert av bulldosere. Naidoo har skrevet flere bøker med handling fra Sør-Afrika. I The Other Side of Truth (2000) er handlingen lagt til Nigeria i 1995, under Sani Abachas militærregime. Sade (12) og broren Femi (10) må flykte fra landet etter at foreldrene deres, som er journalister, blir drept. Sades historie videreføres i Web of Lies (2004).

På norsk finnes Reisen til Johannesburg (1992; Journey to Jo'burg) og Ildlenken (1993; Chain of fire).ebøker fra bokhylla.no av de norske utgavene

 Referanser 

 Eksterne lenker 


Kategori:Engelske barnebokforfattere
Kategori:Sørafrikanske forfattere
Kategori:Carnegie Medal in Literature
Kategori:Personer fra Johannesburg
Kategori:Fødsler i 1943